Document ID: /roh_data/filtered/fineweb-2-filterrobots_roh.jsonl.gz/52624

La galaria d'access da l'Alptransit a Sedrun vegn tgirada dals pumpiers da las vischnancas da Mustér, Tujetsch e Medel en cas da fieu. Ils pumpiers han preschentà 2 novs vehichels che vegnan en funcziun en cas da basegn.
Per il cumandant dals pumpiers, Gion Tenner saja quai ina gronda sfida da vegnir en acziun tar in cas serius en la galaria a l'Alptransit. Ils pumpiers èn vegnids scolads aposta per quest cas spezial. Questa sonda èn ils dus vehichels novs vegnids preschentads e mess uffizialmain en funcziun.